2022. aasta Bahreini grand prix

2022. aasta Bahreini Grand Prix (ametlikult Formula 1 Gulf Air Bahrain Grand Prix 2022) oli 2022. aasta Vormel 1 hooaja esimene etapp, mis toimus 20. märtsil 2022 Bahreini rahvusvahelisel ringrajal Bahreinis.

Charles Leclerc võitis sõidu, alustades parimalt stardikohalt. Leclerc sooritas kübaratriki kvalifikatsiooni- ja sõiduvõidu ning võistluste kiireima ringiga. Teine Ferrari sõitja Carlos Sainz juunior ning Lewis Hamilton lõpetasid poodiumil. Valitsev maailmameister Max Verstappen ja tema võistkonnakaaslane Sergio Pérez katkestasid. See oli Ferrari esimene kaksikvõit alates 2019. aasta Singapuri Grand Prix'st.

Taust

Osalejad 

Sõitjad ja võistkonnad olid samad, mis tervele hooajale registreeritud, välja arvatud Aston Martini piloot Sebastian Vettel, kes sai positiivse koroonaviiruse testitulemuse ning asendati Nico Hülkenbergiga. See oli Hülkenbergi esimene sõit alates 2020. aasta Eifel Grand Prix'st. Sellel võistlusel tegi ka debüüdi Alfa Romeo sõitja Zhou Guanyu. Temast sai esimene hiinlane, kes on Vormel 1 etapil võistelnud.

Rehvivalik 
Rehvitarnija Pirelli tõi sellele etapile C1, C2, ja C3 (vastavalt kõva, keskmine ja pehme) rehvisegud. See on üks aste kõvemad segud, kui 2021. aastal, kui kasutati C2, C3 ja C4 segusid. See oli ka esimene etapp, kus kasutati uusi 18-tollised velgesid.

Vabatreeningud 
Grand Prix jooksul peeti kolm tunniajast vabatreeningut. Esimene nendest toimus reedel, 18. märtsil kell 15 kohaliku aja järgi (UTC+03:00). Sessiooni ainukese punase lipu tõi välja Esteban Ocon, kui tema Alpine kaotas suure kerepaneeli peasirgel. Vabatreeningu kiireim oli Pierre Gasly AlphaTauriga pehmetel rehvidel.

Teine vabatreening algas kell 18 kohaliku aja järgi samal päeval. Kiireim oli valitsev maailmameister Red Bulli piloot Max Verstappen ajaga 1:31.936 pehmetel rehvidel. Charles Leclerc oli teine, kaotades 0,087 sekundit ja Carlos Sainz juunior oli kolmas. Viimane vabatreening toimus laupäeval, 19. märtsil kell 15 kohaliku aja järgi. Max Verstappen oli taas kiireim. Charles Leclerc oli teine, kaotades 0,096 sekundit ning Sergio Pérez kolmas, 0,25-sekundilise kaotusega Verstappenile.

Kvalifikatsioon 
Kvalifikatsioon toimus 19. märtsil kell 18 kohaliku aja järgi ja kestis tund aega. Kevin Magnussen jõudis Haasiga esimest korda kolmandasse kvalifikatsiooniringi alates 2019. aasta Brasiilia Grand Prix'st. Kiireim oli Ferrari piloot Charles Leclerc. Verstappen oli teine ja Leclerci võistkonnakaaslane Carlos Sainz juunior oli kolmas.

Kvalifikatsiooni tulemused

Sõit 
Sõit algas pühapäeval, 20. märtsil kell 18.00 kohaliku aja järgi. Võistlus toimus tehisvalguse käes ja oli 57 ringi pikk. Leclerc suutis stardis ja esimeses kurvis oma kohta Verstappeni ees kaitsta. Sainz suutis hoida kolmandat kohta, kuid neljandana alustanud Pérez kaotas kohti Hamiltonile ja Magnussenile. Bottas, kes alustas kuuendalt kohtalt, kukkus esimese ringiga 14ndaks. Schumacher ja Ocon põrkasid esimesel ringil kokku ja viimane sai 5 sekundilise ajakaristuse. Pérez suutis uuesti Magnussenist ja Hamiltonist mööda saada ja tõusis taas neljandaks.

Hamilton läks esimesena 9. ringil boksi ja naasis sealt 12ndana. Leclerci seljataga olnud Verstappen läks boksi 14. ringil koos Sainziga, Leclerc järgnes ring hiljem. Pärast boksipeatusi suutis Verstappen DRSi abiga Leclercist mööduda, kuid Leclerc sai temast kohe mööda tagasi. Kaks ringi hiljem üritas Verstappen peasirgel uuesti, aga pidurdas blokki ja sõitis esimeses kurvis otse, lastes sellega Leclercil vahet kasvatada.

Leclerc suutis oma edu hoida ning Verstappen tegi 31. ringil boksipeatuse, Leclerc järgnes talle ring hiljem. Sainz and Pérez tegid oma peatused 34. ringil. Vaid 10 ringi hiljem tegid Verstappen, Sainz ja Hamilton veel kolmanda peatuse. 46ndal ringil süttis Gasly auto ning see tõi rajale turvaauto. Turvaauto lahkudes suutis Leclerc oma kohta hoida, kui Verstappen andis võistkonnale teada, et ta jõuallikalt kaob jõud. Sainz ja Hamilton said temast mööda ning 54. ringil läks valitsev maailmameister boksi ja katkestas. Viimasel ringil tekkis Pérezi autol kütusesüsteemi rike, mistõttu tegi ta spinni ja oli sunnitud katkestama. Leclerc ja Sainz võtsid kaksikvõidu ja Hamilton oli kolmas. Russell lõpetas neljandana ning Magnussen oli viies.

Sõidu tulemused 

Märkused
  – sisaldab punkti kiireima ringi eest.
  – Sergio Pérez ja Max Verstappen klassifitseeriti, sest nad lõpetasid rohkem kui 90% võistlusdistantsist.

MM-punktid pärast sõitu 

Sõitjate MM-sarja punktiarvestus

Konstruktorite MM-sarja punktiarvestus

 Märkus. Esitatud on ainult esiviisik.

Viited 

2022. aasta Vormel 1 hooaeg